6. pielikums Jūrmalas domes

2024. gada 19. decembra saistošajiem noteikumiem Nr. 59

(protokols Nr. 17, 39. punkts)

***“******Jūrmalas valstspilsētas pašvaldības sociālās integrācijas projektu konkurss”***

**VIENOŠANĀS PAR PROJEKTA ĪSTENOŠANU Nr.\_\_\_\_\_\_\_**

|  |  |
| --- | --- |
| Jūrmalā, | Līguma datums ir pēdējā pievienotā  elektroniskā paraksta un laika zīmoga datums. |

**Jūrmalas Labklājības pārvalde**, reģistrācijas Nr.90000594245 ( turpmāk – Pašvaldība), tās vadītājas Laimas Grobiņas personā, kura rīkojas saskaņā ar Jūrmalas domes 2022. gada 24.novembra nolikumu Nr. 79 „Jūrmalas Labklājības pārvaldes nolikums”, no vienas puses, un

\_\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_ (turpmāk – Projekta īstenotājs), tās­­­\_\_\_\_\_\_\_\_\_\_\_\_\_\_\_ personā, kurš (-a) rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_, no otras puses (abi kopā – Puses, katrs atsevišķi – Puse) pamatojoties uz Jūrmalas domes 2024. gada \_\_\_\_\_\_\_\_\_\_\_\_\_\_\_\_\_\_ saistošajiem noteikumiem Nr. \_\_\_\_\_\_\_\_\_\_\_\_\_\_ “Jūrmalas valstspilsētas pašvaldības sociālās integrācijas projektu konkursa organizēšanas kārtība”, un saskaņā ar Jūrmalas valstspilsētas pašvaldības Vērtēšanas komisijas 20\_\_. gada \_\_. \_\_\_\_\_\_ lēmumu Nr. \_\_ “\_\_\_\_\_\_”, noslēdz šādu vienošanos (turpmāk – Vienošanās):

1. **Vienošanās priekšmets**

Pašvaldība piešķir Projekta īstenotājam līdzfinansējumu \_\_\_ *euro* *(\_\_\_\_\_ euro un \_\_\_ centi)* projektu konkursa ***“******Jūrmalas valstspilsētas pašvaldības sociālās integrācijas projektu konkurss”*** (turpmāk – Konkurss) ietvaros apstiprinātā projekta “\_\_\_\_\_\_\_\_\_\_” Nr.\_\_\_ (turpmāk – Projekts) īstenošanai. Projekta īstenotājs, atbilstoši Latvijas Republikas normatīvo aktu prasībām, nodrošina Projekta īstenošanu saskaņā ar apstiprināto Projekta pieteikuma veidlapu (turpmāk – Pieteikums) un tā pielikumiem, kas ir Vienošanās 1. pielikums un neatņemama tās sastāvdaļa.

1. **Projekta līdzfinansējums un tā piešķiršanas kārtība**
	1. Kopējās Projekta izmaksas ir \_\_ *euro* *(\_\_\_ euro un \_\_ centi)*, tajā skaitā:
		1. Pašvaldības līdzfinansējums nepārsniedz \_\_ *euro* *(\_\_\_ euro un \_\_ centi)* apmērā;
		2. Projekta īstenotāja līdzfinansējums \_\_ *euro* (\_\_\_ euro un \_\_ centi) apmērā;
		3. \_\_\_\_ līdzfinansējums \_\_  *euro* (\_\_\_ euro un \_\_ centi) apmērā.
	2. Pašvaldība samaksā Projekta īstenotājam Pašvaldības līdzfinansējumu uz Projekta īstenotāja norādīto norēķinu kontu šādā kārtībā:
		1. 40 % (četrdesmit procentus) no Pašvaldības līdzfinansējuma summas - 10 (desmit) darba dienu laikā pēc Vienošanās abpusējas parakstīšanas un Projekta īstenotāja rēķina saņemšanas;
		2. 50 % (piecdesmit procentus) no Pašvaldības līdzfinansējuma summas – 10 (desmit) darba dienu laikā pēc Vienošanās 3.1.12. punktā minēto dokumentu un Projekta īstenotāja rēķina saņemšanas, pamatojoties uz abu Pušu parakstītu starpposma atskaiti (2.pielikums; turpmāk – Starpposma atskaite); ja Starpposma atskaite netiek iesniegta, šajā apakšpunktā minētais maksājums tiek samaksāts kopā ar Vienošanās 2.2.3. punktā minēto maksājumu;
		3. līdz 10 % (desmit procentiem) no Pašvaldības līdzfinansējuma summas 10 (desmit) darba dienu laikā pēc Vienošanās 3.1.13. punktā minēto dokumentu un Projekta īstenotāja rēķina saņemšanas, pamatojoties uz abu Pušu parakstītu atskaiti (3.pielikums; turpmāk – Atskaite).
	3. Projekta īstenotājam ir jānodrošina priekšfinansējums vismaz 10 % (desmit procentu) apmērā no Vienošanās 2.1.1. punktā noteiktās Pašvaldības līdzfinansējuma summas.
	4. Pašvaldībai, pamatojoties uz Vērtēšanas komisijas pieņemtu lēmumu, ir tiesības ieturēt vai pieprasīt Projekta īstenotājam atmaksāt izmaksātās Pašvaldības līdzfinansējuma summas daļu kā Projekta neattiecināmās izmaksas, ja:
		1. Pašvaldības līdzfinansējums ir piešķirts uz nepatiesu vai nepilnīgu datu pamata;
		2. Projekta īstenotājs nepienācīgi pilda Vienošanās noteikumus;
		3. Projekta īstenotāja līdzfinansētajām izmaksu pozīcijām ir saņemts dubults finansējums;
		4. Pašvaldība, pārbaudot iesniegtos izdevumus attaisnojuma dokumentus, ir konstatē krāpniecības pazīmes;
		5. Pašvaldība konstatē, ka Projekta īstenotāja Starpposma atskaitē un Atskaitē sniegtais saņemtā Pašvaldības līdzfinansējuma izlietojums nav attiecināms Projekta aktivitātēm vai mērķim;
		6. Projekta īstenotāja iesniegtajiem dokumentiem trūkst normatīvajos aktos noteiktā juridiskā spēka.
	5. Darba grupa par Vienošanās 2.4. punktā konstatētajiem faktiem sagatavo un nosūta Projekta īstenotājam aktu par faktu konstatēšanu ar pieprasījumu 10 (desmit) darba dienu laikā sniegt rakstiskus paskaidrojumus un novērst pārkāpumu.
	6. Vērtēšanas komisija lēmumu par neattiecināmo izmaksu apmēru pieņem, pamatojoties uz Darba grupas sagatavotu aktu par konstatētajiem faktiem un Projekta īstenotāja sniegtajiem paskaidrojumiem. Ja Projekta īstenotājs paskaidrojumu Pašvaldībai neiesniedz Vienošanās 2.5. punktā noteiktajā termiņā, Vērtēšanas komisija lēmumu par neattiecināmo izmaksu apmēru pieņem, pamatojoties uz Darba grupas sastādītu aktu par konstatētajiem faktiem. Par Vērtēšanas komisijas pieņemto lēmumu Darba grupa rakstiski informē Projekta īstenotāju.
	7. Visi Vienošanās ietvaros veiktie Pašvaldības līdzfinansējuma maksājumi, izņemot Vienošanās 2.2.3. punktā noteikto, tiek uzskaitīti kā avansa maksājumi un ir uzskatāmi par attaisnoti izlietotiem tikai pēc Atskaites abpusējas parakstīšanas.
	8. Projekta aktivitāšu īstenošanas laikā izmaiņas Pieteikumā, Budžeta izmaksu veidlapā vai Budžeta izmaksu un ieņēmumu veidlapā (turpmāk - Budžeta veidlapa), izņemot Vienošanās 2.9. punktā noteikto, var veikt tikai pirms konkrēto aktivitāšu īstenošanas uzsākšanas, par to rakstiski informējot Pašvaldību, iesniedzot precizētu attiecīgo dokumentu. Šādas izmaiņas 10 (desmit) darba dienu laikā no iesnieguma saņemšanas brīža izvērtē Darba grupa, nepieciešamības gadījumā apstiprina Vērtēšanas komisija un paraksta Vienošanās noteiktā Pašvaldības paraksttiesīgā persona. Par izmaiņu apstiprināšanu Darba grupa rakstiski informē Projekta īstenotāju.
	9. Izmaiņas, kas skar finansējuma izlietojuma samazinājumu Budžeta veidlapā bez iepriekšēja saskaņojuma ar Pašvaldību ir pieļaujamas bez ierobežojuma, savukārt izmaiņas, kas skar finansējuma izlietojuma pieaugumu ir pieļaujamas 10 % (desmit procentu) robežās katrā no izmaksu pozīcijām, nepārsniedzot Vienošanās 2.1.1. punktā noteikto Pašvaldības līdzfinansējuma summu. Šādas izmaiņas tiek apstiprinātas, Pusēm parakstot Starpposma atskaiti vai Atskaiti.
	10. Ja faktiskās Projekta aktivitāšu īstenošanas izmaksas ir mazākas kā sākotnēji tika plānots, tad Pašvaldības līdzfinansējuma summa tiek samazināta atbilstoši apstiprinātajā Budžeta veidlapā norādītajai proporcijai. Savukārt, ja faktiskās Projekta aktivitāšu īstenošanas izmaksas ir lielākas kā sākotnēji tika plānots, tad Pašvaldības līdzfinansējuma summa saglabājas nemainīga, mainās Budžeta veidlapā norādītā Pašvaldības līdzfinansējuma proporcija.
	11. Projekta aktivitāšu īstenošanas laikā konstatēto sadārdzinājumu, neattiecināmās izmaksas vai līgumsodu Projekta īstenotājs finansē no saviem līdzekļiem.
	12. Ja projekts netiek īstenots, Projekta īstenotājs nekavējoties, bet ne vēlāk kā 20 (divdesmit) darba dienu laikā no fakta konstatēšanas, informē Pašvaldību un atmaksā Pašvaldībai piešķirto Pašvaldības līdzfinansējumu tādā apmērā, kādu ir saņēmis saskaņā ar Vienošanos.
2. **Pušu saistības**
	1. Projekta īstenotājs:
		1. Projekta īstenošanai un Vienošanās nosacījumu izpildei nozīmē Projekta koordinatoru:

|  |  |
| --- | --- |
| Vārds, uzvārds |  |
| Personas kods |  |
| Organizācijas juridiskā adrese |  |
| Organizācijas faktiskā adrese |  |

* + 1. ir tiesīgs mainīt Projekta koordinatoru tikai pēc Pašvaldības rakstiskas piekrišanas saņemšanas;
		2. nekavējoties informē Pašvaldību, ja:
			1. Projekta koordinators nespēj (slimības, ilgstošas prombūtnes u.c. iemeslu dēļ), nevar (dzīvesvietas maiņas u.c. iemeslu dēļ) vai nevēlas pildīt Projekta koordinatora pienākumus;
			2. notiek Projekta īstenotāja reorganizācija vai likvidācija, mainās tā statuss, rekvizīti, nosaukums, adrese vai kontaktinformācija;
			3. rodas objektīvi apstākļi, kā rezultātā Projekta īstenošana var tikt būtiski traucēta vai pārtraukta.
		3. īsteno Projektu saskaņā ar Vienošanās 1. pielikumu un nodrošina Projekta darbību un aktivitāšu pamatojošu dokumentu oriģinālu saglabāšanu vismaz 5 (piecus) gadus pēc Projekta īstenošanas beigām, norādot uz tiem Projekta īstenotāja rekvizītus, Projekta numuru un Pašvaldības Vienošanās piešķirto numuru;
		4. ir atbildīgs par piešķirtā Pašvaldības līdzfinansējuma izlietojumu vienīgi Projektā paredzētajiem darbiem un aktivitātēm, Vienošanās 5.2. punktā paredzētajā termiņā, ja pastāv objektīvi iemesli, kādēļ līdzfinansējuma izlietojuma maksājumu nav iespējams veikt Vienošanās 5.2. punktā paredzētajā termiņā;
		5. ir atbildīgs par Publisko iepirkumu likuma 7. panta un Ministru kabineta 2017. gada 28. februāra noteikumu Nr. 104 “Noteikumi par iepirkuma procedūru un tās piemērošanas kārtību pasūtītāja finansētiem projektiem” 3. nodaļas “Līguma slēgšanas ierobežojumi” nosacījumu izpildi;
		6. ir atbildīgs par kvalificēta personāla piesaisti un visu Projekta aktivitāšu īstenošanai nepieciešamo saskaņojumu veikšanu ar atbildīgajām institūcijām;
		7. nodrošina visus nodokļu maksājumus, kas saistīti ar Projekta finansējuma saņemšanu un izlietošanu, tai skaitā nodrošina Valsts ieņēmumu dienesta administrēto nodokļu parādu un valsts sociālās apdrošināšanas obligāto iemaksu parādu, kas kopsummā pārsniedz 150.00 *euro* (viens simts piecdesmit *euro* 00 centi), neesamību Vienošanās noslēgšanas brīdī un visā Vienošanās darbības laikā;
		8. īstenojot Projekta aktivitātes, kas ietver publisku pasākumu organizēšanu, nodrošina Publisku izklaides un svētku pasākumu drošības likumā noteikto prasība ievērošanu, tai skaitā nodrošina atbilstošu atļauju saņemšanu;
		9. Projekta īstenošanai nodrošināt atsevišķu norēķinu kontu bankā, uz kuru tiek pārskaitīti ar Projekta īstenošanu saistītie līdzekļi, un ar Projekta īstenošanu saistītos finanšu darījumus veikt tikai bezskaidras naudas norēķinu veidā, kas ir pamatoti ar izdevumus pamatojošiem dokumentiem atbilstoši Latvijas Republikas normatīvo aktu prasībām;
		10. ir atbildīgs par jebkāda veida kaitējumu, tai skaitā par zaudējumu kompensēšanu, kas radušies Projekta īstenošanas laikā veikto darbību rezultātā vai Projekta īstenotāja vai viņa iesaistītās trešās personas vainas vai neuzmanības dēļ;
		11. nodrošina Starpposma atskaites iesniegšanu Pašvaldībai atbilstoši Vienošanās 2. pielikumam ne vēlāk kā līdz 20\_\_. gada \_\_ .\_\_\_\_\_. Starpposma atskaitei jāpievieno visu Projekta aktivitāšu un darbību īstenošanas pamatojošo dokumentu apliecinātas kopijas, Projektam nodrošinātā norēķinu konta bankas izdrukas, Projekta aktivitātēs iesaistīto dalībnieku reģistrācijas un uzskaites lapas, norādot personu datus un piekrišanu šo datu apstrādei, kā arī fotoattēlus, video un audio failus, kas sagatavoti ievērojot fizisko personu aizsardzības principus, nododot tiesības Pašvaldībai tos izmantot savām vajadzībām;
		12. nodrošina Atskaites iesniegšanu Pašvaldībai, kas noformēta atbilstoši Vienošanās 3. pielikumam ne vēlāk kā līdz 20\_\_. gada \_\_ .\_\_\_\_\_. Atskaitei jāpievieno visu Projekta aktivitāšu un darbību īstenošanas pamatojošo dokumentu apliecinātas kopijas, Projektam nodrošinātā norēķinu konta bankas apstiprinātas izdrukas par visu Projekta īstenošanas laiku, Projekta aktivitātēs iesaistīto dalībnieku reģistrācijas un uzskaites lapas, norādot personu datus un piekrišanu šo datu apstrādei, kā arī fotoattēlus, video un audio failus, kas sagatavoti ievērojot fizisko personu aizsardzības principus, nododot tiesības Pašvaldībai tos izmantot savām vajadzībām;
		13. pēc pieprasījuma nodrošina ar Projekta aktivitāšu īstenošanu saistīto dokumentu un rakstisku paskaidrojumu iesniegšanu Pašvaldībai 10 (desmit) darba dienu laikā;
		14. bez iepriekšējas saskaņošanas ar Pašvaldību neveic izmaiņas Projekta aktivitātēs, tai skaitā aktivitāšu īstenošanas termiņos un/vai budžetā, izņemot Vienošanās 2.9. punktā noteikto gadījumu;
		15. nav tiesīgs Pašvaldības līdzfinansējumu noguldīt depozītā;
		16. nodrošina Vienošanās izpildes rezultātā iegādāto un radīto materiālo vērtību saglabāšanu vismaz 2 (divus) gadus pēc Projekta īstenošanas pabeigšanas.
		17. nodrošina, ka Projekta īstenošanas vietā tiek izvietota vizuālā informācija, kā arī sagatavo un izplata informāciju sabiedrībai un plašsaziņas līdzekļiem par Projekta mērķi, norisi, sabiedrības līdzdalības iespējām un ieguvumiem, ietverot atsauci uz Pašvaldības piešķirto līdzfinansējumu un Jūrmalas valstspilsētas logotipu, atbilstoši Jūrmalas domes 2024. gada 30. maijā saistošo noteikumu Nr. 26 Jūrmalā “Par Jūrmalas valstspilsētas simboliku”. Pirms publikācijas izvietošanas to saskaņo ar Vienošanās 7.4. apakšpunktā norādīto Pašvaldības kontaktpersonu, kā arī sagatavi nosūta uz prese@jurmala.lv un marketings@jurmala.lv.
	1. Pašvaldība:
		1. apņemas veikt Vienošanās paredzētos maksājumus, ja ir izpildītas Vienošanās minētās Projekta īstenotāja saistības;
		2. ir tiesīga veikt Projekta īstenotāja darbību un aktivitāšu norises un dokumentu pārbaudes visā Projekta īstenošanas laikā, pieprasot informāciju vai ierodoties Projekta īstenošanas vietā;
		3. ir tiesīga uzaicināt Projekta īstenotāja pārstāvi 3 (trīs) darba dienu laikā ierasties Pašvaldībā, lai novērtētu Projekta norisi un Pašvaldības līdzfinansējuma izlietojuma pamatotību;
		4. nav atbildīga par sūdzībām, kas izriet no Vienošanās un kas ir saistītas ar Projekta īstenotāja vai viņa iesaistītās trešās personas radītiem zaudējumiem vai kaitējumu Projekta īstenošanas gaitā. Pašvaldība nepieņem nekādus kompensāciju, zaudējumu, atlīdzības vai citu maksājumu pieprasījumus, kas balstīti uz šādām sūdzībām;
1. **Pušu atbildība un strīdu risināšana**
	1. Par Vienošanās saistību neizpildi vai nepilnīgu izpildi Puses ir atbildīgas saskaņā ar spēkā esošajiem normatīvajiem aktiem un Vienošanās noteikumiem.
	2. Ja Projekta īstenotājs nepienācīgi pilda Vienošanās saistības Pašvaldībai ir tiesības aprēķināt līgumsodu 0.5% (nulle komats piecu procenti) apmērā no Vienošanās 2.1.1.punktā noteiktās summas par katru pārkāpuma dienu, skaitot no Pašvaldības paziņojuma par pārkāpuma konstatēšanas nosūtīšanas Projekta īstenotājam. Puses vienojas, ka Pašvaldība saskaņā ar Vienošanos pienākošos līgumsodus, izmaksas un zaudējumus Pašvaldība ir tiesīga vienpusēji aprēķināt un atskaitīt no jebkura maksājuma, kas, pamatojoties uz šo Vienošanos, pienākas Projekta īstenotājam, pirms tā izmaksas Projekta īstenotājam. Līgumsoda samaksa neatbrīvo Puses no saistību pienācīgas izpildes.
	3. Puses apņemas bez iepriekšējas saskaņošanas ar otru Pusi neizpaust trešajām personām informāciju, kas saistīta ar Vienošanos un ko tās saņēmušas Vienošanās izpildes laikā no otras Puses, izņemot gadījumus, kad informācijas izpaušanu pieprasa piemērojamie normatīvie akti.
	4. Visus ar Vienošanos saistītos strīdus un domstarpības Puses risina savstarpēju pārrunu ceļā. Ja nav panākta vienošanās pārrunu ceļā, strīdus jautājumi tiek izskatīti saskaņā ar Latvijas Republikā spēkā esošajiem normatīvajiem aktiem.
2. **Vienošanās darbības termiņš**
	1. Vienošanās stājas spēkā no tās parakstīšanas brīža un ir spēkā līdz pilnīgai Pušu savstarpējo saistību izpildei.
	2. Projekta īstenošanas termiņš ir no 20\_\_. gada \_\_ .\_\_\_\_\_\_ līdz 20\_\_. gada \_\_ .\_\_\_\_\_\_ .
3. **Vienošanās grozīšanas un izbeigšanas kārtība**
	1. Vienošanos var grozīt vai izbeigt pirms tajā noteikto saistību izpildes, Pusēm vienojoties rakstveidā, saskaņā ar Vienošanos un Latvijas Republikā spēkā esošajiem normatīvajiem aktiem.
	2. Neviena no Pusēm neatbild par Vienošanās noteikto saistību neizpildīšanu, ja tas noticis
	nepārvaramas varas rezultātā, piemēram, dabas katastrofas, sociālie konflikti, kā arī jaunu normatīvo aktu ieviešana, kas aizliedz Vienošanās paredzēto darbību.
	3. Katra no Pusēm 3 (trīs) dienu laikā informē otru Pusi par augstāk minētās
	nepārvaramas varas iestāšanos. Puses savstarpēji vienojas par Vienošanās noteikto termiņu pagarināšanu vai Vienošanās izbeigšanu.
	4. Projekta īstenotājam ir tiesības vienpusēji atkāpties un izbeigt Vienošanos pirms tajā noteikto saistību izpildes:
		1. ja Pašvaldība nepamatoti nav samaksājusi Vienošanās 2.2.1. punktā noteikto Domes līdzfinansējuma daļu;
		2. jebkurā laikā, iesniedzot Pašvaldībai 5 (piecas) darba dienas iepriekš rakstveida paziņojumu. Šajā gadījumā Projekta īstenotājam ir jāatmaksā visa saņemtā Pašvaldības līdzfinansējuma summa, atbilstoši Vienošanās 2.12. punktā noteiktajam.
	5. Pašvaldībai ir tiesības vienpusēji izbeigt Vienošanos pirms tajā noteikto saistību izpildes, nosūtot paziņojumu un norādot izbeigšanas datumu:
		1. Pašvaldības budžeta neizpildes gadījumā, iepriekš par to brīdinot Projekta īstenotāju;
		2. ja Projekta īstenotājam pasludināts maksātnespējas process, tā darbība ir apturēta vai tas ir pakļauts līdzīga rakstura situācijai;
		3. tiek konstatēts, ka Pašvaldības līdzfinansējums ir piešķirts uz nepatiesu vai nepilnīgu datu pamata;
		4. Projekta īstenotājs nepilda Vienošanās noteikumus un pēc Pašvaldības rakstiska brīdinājuma saņemšanas turpina tos nepildīt ilgāk par piecām darba dienām;
		5. Projekta īstenotājs pārtrauc Projekta īstenošanu, neievērojot Vienošanās 2.12. punktā noteikto kārtību.
	6. Ja Pašvaldība izbeidz Vienošanos 6.5.3. – 6.5.5. punktā noteiktajos gadījumos, Projekta īstenotājs atmaksā visu saņemto Pašvaldības līdzfinansējuma summu, atlīdzina Pašvaldībai visus tiešos un netiešos zaudējumus, kā arī maksā līgumsodu 10 % (desmit procentu) apmērā no Vienošanās 2.1.1. punktā minētās Pašvaldības līdzfinansējuma summas 20 (divdesmit) darba dienu laikā pēc attiecīga paziņojuma saņemšanas.
4. **Citi noteikumi**
	1. Ja kāds no Vienošanās noteikumiem zaudē spēku, tad tas neietekmē citus Vienošanās noteikumus.
	2. Ja kāda no Pusēm tiek reorganizēta, Vienošanās paliek spēkā un tās noteikumi ir saistoši Pušu saistību pārņēmējiem.
	3. Projekta īstenotāja kontaktpersona Vienošanās nosacījumu izpildei ir \_\_\_\_\_\_ (tel.:\_\_\_\_\_ e-pasts: \_\_\_\_).
	4. Pašvaldības kontaktpersona Vienošanās nosacījumu izpildei ir \_\_\_\_\_\_ (tel.:\_\_\_\_ e-pasts: \_\_\_).
	5. Projekta īstenotājam, saņemot norādījumus no Vienošanās noteiktās Pašvaldības kontaktpersonas un/vai Pašvaldības pilnvarotās personas, ir tiesības uzskatīt, ka tās rīkojas Pašvaldības vārdā pilnvaras ietvaros, tomēr tas neatbrīvo Projekta īstenotāju no atbildības, ja norādījumi ir pretrunā ar Vienošanos vai normatīvajiem aktiem. Projekta īstenotāja pienākums ir nekavējoties rakstiski informēt Pašvaldību par šādiem norādījumiem.
	6. Pašvaldības kontaktpersonas un/vai Pašvaldības pilnvarotās personas veikts jebkāda rakstura apstiprinājums, kontroles pasākums, apliecinājums, saskaņojums, apskate, pārbaude, norādījums, paziņojums, pieprasījums, izmēģinājums, kā arī līdzīga rīcība, neatbrīvo Projekta īstenotāju no atbildības, kas izriet no Vienošanās, ieskaitot atbildību par kļūdām, nolaidību, pretrunām un neatbilstību.
	7. Pašvaldības kontaktpersona un/vai Pašvaldības pilnvarotā persona jebkurā laikā var sniegt Projekta īstenotājam norādījumus, kas var būt nepieciešami Vienošanās izpildei un/vai neatbilstību novēršanai saskaņā ar Vienošanos.
	8. Vienošanās parakstīta 2 (divos) eksemplāros, uz \_\_ (\_\_\_\_\_) lapām, tajā skaitā pielikumi uz \_\_ (\_\_\_\_\_) lapām, ar vienādu juridisko spēku, pa vienam eksemplāram katrai Pusei.
	9. Vienošanās pielikumi:
		1. 1. pielikums – Projekta pieteikums uz \_\_ (\_\_\_) lapām ar pievienotu *Budžeta izmaksu veidlapu* uz \_\_ (\_\_\_\_) lapām;
		2. 2. pielikums – Starpposma atskaites veidlapa ar pielikumu uz \_\_\_ (\_\_\_\_\_\_\_) lapām;
		3. 3. pielikums – Atskaites veidlapa ar pielikumu uz \_\_\_\_(\_\_\_\_\_\_\_) lapām.

**8.Pušu rekvizīti**

|  |  |
| --- | --- |
| Pašvaldība: |  |
| **Jūrmalas Labklājības pārvalde** Nod. maks. reģ. Nr.90000594245 Talsu šoseja 31 k-25, Jūrmala, LV-2016Konta Nr. LV72PARX0002484572023Akciju sabiedrība „Citadele banka”Kods: PARXLV22tālr. 67767316, e-pasts: labklajibas.parvalde@jurmala.lv  | **\_\_\_\_\_\_\_\_\_\_\_\_\_\_\_\_\_\_\_\_**Reģ.Nr. \_\_\_\_\_\_\_\_\_\_\_\_\_\_\_\_\_\_\_\_\_Adrese\_\_\_\_\_\_\_\_\_\_\_\_\_\_\_\_\_\_\_\_\_\_Akciju sabiedrība "\_\_\_\_\_\_\_\_\_\_\_"Konta Nr. \_\_\_\_\_\_\_\_\_\_\_\_\_\_\_\_\_\_\_\_Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_Tālr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_ |
| (paraksts\*)Laima Grobiņa | (paraksts\*) |

\*Dokuments parakstīts ar drošu elektronisko parakstu un satur laika zīmogu